
«ԱՀԱԲԵԿՉՈՒԹՅԱՆ ԿԱՆԽԱՐԳԵԼՄԱՆ ՄԱՍԻՆ» ԵՎՐՈՊԱՅԻ ԽՈՐՀՐԴԻ ԿՈՆՎԵՆՑԻԱՅՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՁԱՆԱԳՐՈՒԹՅԱՆ ՎԵՐԱԲԵՐՅԱԼ
	1. ՀՀ տարածքային կառավարման և ենթակառուցվածքների նախարարություն
	08.05.2026թ.

	
	N ԴԽ//17623-2026

	«Ահաբեկչության կանխարգելման մասին» Եվրոպայի խորհրդի կոնվենցիայում փոփոխություններ կատարելու մասին»  արձանագրության նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է

	2. ՀՀ ներքին գործերի նախարարություն
	14.05.2026թ.

	
	N 41/9/139709-26

	«Ահաբեկչության կանխարգելման մասին» Եվրոպայի խորհրդի կոնվենցիայում (այսուհետ՝ Կոնվենցիա) փոփոխություններ կատարելու մասին» արձանագրության նախագծի (այսուհետ՝ Նախագիծ) վերաբերյալ առաջարկվում է․
1. Նախագծի 1-ին հոդվածով Կոնվենցիայի նոր խմբագրությամբ շարադրվող 1-ին հոդվածի 1-ին կետի՝
1) «բ» ենթակետի համաձայն՝ ահաբեկչական հանցագործություն է համարվում նաև սույն հոդվածի 2-րդ կետով նշված նպատակներից որևէ մեկով անձի ֆիզիկական անձեռնմխելիության դեմ ուղղված հարձակումը։ «Անձի ֆիզիկական անձեռնմխելիության դեմ ուղղված հարձակում» ձևակերպումը կարող է ընկալվել լայն իմաստով, օրինակ՝ անձի առողջությանը թեթև վնաս պատճառելը տեսականորեն կարող է ընկալվել որպես ահաբեկչության հանցագործություն (չնայած անհնար է պատկերացնել, թե առողջությանը թեթև վնաս պատճառելն ինչպես կարող է բնակչությանը լրջորեն ահաբեկել)։ Ուստի գտնում ենք, որ անհրաժեշտ է քննարկել նշված ձևակերպման նպատակահարմարությունը։
2) «գ» ենթակետով, որպես ահաբեկչական գործողություն, նշված է միայն առևանգումը, սակայն գտնում ենք, որ անձին ազատությունից ապօրինի զրկելը, սույն հոդվածի 2-րդ կետով նշված նպատակներից որևէ մեկով պայմանավորված, նույնպես կարող է իրականացվել։


3) «ե» ենթակետում «առգրավում» բառը փոխարինել «զավթում» բառով՝ հաշվի առնելով, որ առգրավումը ՀՀ իրավական եզրութաբանությամբ հանդիսանում է պետական իրավասու մարմինների կողմից իրականացվող օրինական գործողություն։ Բացի այդ, Նախագծի անգլերեն տարբերակում «confiscation» բառի փոխարեն օգտագործվում է «seizure» բառը, որին իմաստային առումով, տվյալ դեպքում, առավել մոտ է զավթել բառը:

2. Նախագծի 1-ին հոդվածով Կոնվենցիայի նոր խմբագրությամբ շարադրվող 1-ին հոդվածի 2-րդ կետի՝ 
1) «ա)» և «գ)» ենթակետերից հանել «լրջորեն» բառը, քանի որ միջազգային հակաահաբեկչական իրավական փաստաթղթերում նպատակը ձևակերպվում է պարզապես որպես «բնակչությանը ահաբեկելը», ահաբեկումն իր բնույթով արդեն իսկ ենթադրում է «լուրջ» հետևանքների առաջացում։ Նույն եզրութաբանությունը կիրառելի է նաև «գ)» ենթակետի դեպքում։ Պետության կամ միջազգային կազմակերպության հիմնական (սահմանադրական, տնտեսական) կառույցների բնականոն գործունեության ցանկացած խաթարում արդեն իսկ ապակայունացում է։ Ուստի, վերը նշված ձևակերպումները կարող են առաջացնել իրավական որոշակիության սկզբունքի խախտում։
2) «բ)» պարբերությունից հանել «ոչ պատշաճ» բառերը՝ հաշվի առնելով, որ պետական կամ միջազգային կազմակերպությանը որևէ արարք կատարելուն կամ այդպիսի արարք կատարելուց ձեռնպահ մնալուն հարկադրելու յուրաքանչյուր եղանակ, սույն հոդվածի 1-ին կետի հաշվառմամբ, պետք է հանդիսանա ահաբեկչական հանցագործություն։ Բացի այդ, եթե շեշտվում է «ոչ պատշաճ եղանակով» հարկադրելը, ապա հակառակ տրամաբանությամբ ստացվում է, որ գոյություն ունի պետությանը կամ միջազգային կազմակերպությանը հարկադրելու այլ «պատշաճ եղանակ»։ 
	Չի ընդունվել
«Ահաբեկչության կանխարգելման մասին» Եվրոպայի խորհրդի կոն-վենցիայում փոփոխու-թյուններ կատարելու մա-սին» արձանագրության (այսուհետ՝ Արձանա-գրություն) նախագիծն  ընդունվել է 2025 թվա-կանի հուլիսի 9-ին Եվրո-պայի խորհրդի նախա-րարների կոմիտեի կող-մից, իսկ 2026 թվականի մայիսի 26-ից այն արդեն իսկ բաց է ստորագրման համար: Հարկ է նշել, որ Արձանագրությունը հան-դիսանում է  Եվրոպայի խորհրդի նախարար-ների կոմիտեի կողմից հաստատված տեքստ և դրանում փոփոխություն-ներ կատարել հնարա-վոր չէ:

Ընդունվել է
Նախագծի հայերեն տարբերակում կատար-վել է համապատասխան փոփոխություն:

	3) 
	

Չի ընդունվել
«Ահաբեկչության կանխարգելման մասին» Եվրոպայի խորհրդի կոն-վենցիայում փոփոխու-թյուններ կատարելու մա-սին» արձանագրության (այսուհետ՝ Արձանա-գրություն) նախագիծն  ընդունվել է 2025 թվա-կանի հուլիսի 9-ին Եվրո-պայի խորհրդի նախա-րարների կոմիտեի կող-մից, իսկ 2026 թվականի մայիսի 26-ից այն արդեն իսկ բաց է ստորագրման համար: Հարկ է նշել, որ Արձանագրությունը հան-դիսանում է  Եվրոպայի խորհրդի նախարար-ների կոմիտեի կողմից հաստատված տեքստ և դրանում փոփոխություն-ներ կատարել հնարա-վոր չէ:

	3. ՀՀ անվտանգության խորհրդի քարտուղար
	14.05.2026թ.

	
	N //16546/-2026 

	Հիմք ընդունելով «Միջազգային պայմանագրերի մասին» ՀՀ օրենքի 5-րդ հոդվածի 5-րդ մասը՝ Անվտանգության խորհրդի գրասենյակն իրեն վերապահված գործունեության ոլորտին առնչվող հարցերի շրջանակներում «Ահաբեկչության կանխարգելման մասին» Եվրոպայի խորհրդի կոնվենցիայում փոփոխություններ կատարելու մասին» արձանագրության (այսուհետ՝ Արձանագրություն) կնքումը համարում է նպատակահարմար: 
	Ընդունվել է

	Միաժամանակ, առաջարկում ենք Արձանագրության նախագծի 1-ին հոդվածի 1-ին կետի «ե» ենթակետում «առգրավում» բառը փոխարինել «զավթում» բառով՝ հաշվի առնելով, որ Հայաստանի Հանրապետության քրեական օրենսգրքում, մասնավորապես՝ 308-րդ հոդվածով նախատեսված «Ահաբեկչությունը» հանցակազմում օգտագործվում է «զավթել» եզրույթը, իսկ «առգրավում» եզրույթը Հայաստանի Հանրապետության օրենսդրության մեջ ունի հստակ դատավարական նշանակություն և վերաբերում է քրեական վարույթի շրջանակում իրականացվող քննչական գործողությանը։ Մասնավորապես, Հայաստանի Հանրապետության քրեական դատավարության օրենսգրքի 239-րդ հոդվածի 1-ին մասի համաձայն՝ առգրավումը վարույթի համար նշանակություն ունեցող և ստույգ հայտնի տեղում կամ անձի մոտ գտնվող որոշակի առարկաներ, նյութեր, թվային տվյալներ կամ փաստաթղթեր քննիչի նախաձեռնությամբ վերցնելն է։ Մինչդեռ, Արձանագրության համապատասխան դրույթը վերաբերում է տրանսպորտային միջոցի զավթմանը, որը միջազգային իրավական փաստաթղթերում սովորաբար բնութագրվում է որպես «hijacking» կամ «seizure»։
	Ընդունվել է
Նախագծի հայերեն տարբերակում կատար-վել է համապատասխան փոփոխություն:

	4. ՀՀ ֆինանսների նախարարություն
	15.05.2026թ.

	
	N 04/5-2/12955-2026

	«Ահաբեկչության կանխարգելման մասին» Եվրոպայի խորհրդի կոնվենցիան փոփոխող արձանագրության» նախագծում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն։
	Ընդունվել է



	5. ՀՀ արդարադատության նախարարություն
	21.05.2026թ.

	
	N /14.2.1/24001-2026

	«Ահաբեկչության կանխարգելման մասին» Եվրոպայի խորհրդի կոնվենցիան փոփոխող արձանագրության» նախագիծը (այսուհետ՝ Նախագիծ) չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
	Ընդունվել է





	      Միաժամանակ հայտնում եմ, որ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
Միաժամանակ Ձեր ուշադրությունն եմ հրավիրում                           ՀՀ քրեական օրենսգրքի 308-րդ հոդվածի 1-ին մասին, որով սահմանվում է, որ ահաբեկչություն է պայթյուն, հրկիզում կամ այլ հանրավտանգ արարք կատարելը (...), ինչպես նաև միջազգային պայմանագրերով ահաբեկչություն համարվող ցանկացած այլ արարք:
Վերոգրյալից բխում է, որ բացի սույն հոդվածում նշված արարքներից, ահաբեկչություն է համարվում նաև միջազգային պայմանագրերով որպես այդպիսին ճանաչված ցանկացած այլ արարք:
	Ընդունվել է


	6. ՀՀ արտաքին գործերի նախարարություն
	18.05.2026թ.

	
	N 1111/25670-26

	«Ահաբեկչության կանխարգելման մասին» Եվրոպայի խորհրդի կոնվենցիան փոփոխող արձանագրության (այսուհետ՝ Արձանագրության) նպատակն է ունենալ «ահաբեկչություն» հանցագործության համապարփակ համաեվրոպական սահմանում: Այն կամրապնդի Կոնվենցիային միացած պետությունների ջանքերը՝ կանխելու ահաբեկչությունը՝ որպես միջազգային խաղաղությանը, անվտանգությանը և քաղաքացիների բարեկեցությանը սպառնացող ամենալուրջ սպառնալիքներից մեկը Եվրոպայում և ամբողջ աշխարհում ինչպես ազգային մակարդակով ձեռնարկվող միջոցառումների, այնպես էլ միջազգային համագործակցության միջոցով:
Ժամանակակից և գալիք հակաահաբեկչական մարտահրավերներին դիմակայելու և ահաբեկչության դեմ պայքարի արդյունավետությունը բարձրացնելու նպատակով առաջացել է ավելի լայն և առավել համապարփակ իրավական սահմանում ընդունելու անհրաժեշտություն՝ հաշվի առնելով այն, որ ներկայումս իրականացվող ահաբեկչական շատ գործողություններ նախատեսված չեն Կոնվենցիայով:
Կոնվենցիայի 1-ին հոդվածի գործող խմբագրությունը չի տալիս «ահաբեկչություն» հանցագործության ինքնուրույն սահմանում, փոխարենը հիմնվում է Միավորված ազգերի կազմակերպության շրջանակում բանակցված և Կոնվենցիայի հավելվածում ներառված միջազգային հակաահաբեկչական պայմանագրերի վրա, ինչի արդյունքում բնույթով ահաբեկչական մի շարք հանցագործություններ դուրս են մնում այդ շրջանակից:
Մի քանի տարի բանակցված և համաձայնեցված Արձանագրությունն ընդլայնում է ահաբեկչական հանցագործության սահմանման շրջանակը՝ միաժամանակ ապահովելով իրավական որոշակիություն ահաբեկչական հանցագործություն համարվող գործողությունների վերաբերյալ: Այն նաև լրացնում է Կոնվենցիան մի շարք միջոցառումներով, որոնք ուղղված են հակամարտության գոտիներ օտարերկրյա ահաբեկիչների հոսքը կանխելուն և զսպելուն։
Արձանագրության նախագիծն ընդունվել է Եվրոպայի խորհրդի Նախարարների կոմիտեի կողմից 2025թ. հուլիսի 9-ին և բացվելու է ստորագրման 2026թ. մայիսի 26-ին կայանալիք «Ահաբեկչություն և բռնի ծայրահեղականություն. երիտասարդության արմատականացում» խորագրով միջազգային խորհրդաժողովի շրջանակում:	
Արձանագրությունն ուժի մեջ է մտնելու Կոնվենցիայի բոլոր կողմերի կողմից այն կատարելու վերաբերյալ համաձայնություն տալու օրվանից հետո եռամսյա ժամկետի ավարտին հաջորդող ամսվա առաջին օրը: Եթե արձանագրությունն այս կարգով ուժի մեջ չի մտնում, ապա ստորագրման համար բաց լինելու օրվանից երեք տարվա ժամկետի ավարտից հետո այն ուժի մեջ է մտնելու այն պետությունների համար, որոնք տվել են այն կատարելու վերաբերյալ իրենց համաձայնությունը՝ պայմանով, որ փոփոխող արձանագրությունը վավերացվել է Կոնվենցիայի կողմերի առնվազն երկու երրորդի կողմից։ Արձանագրության կողմերի միջև փոփոխված Կոնվենցիայի բոլոր դրույթները գործելու են դա ուժի մեջ մտնելուց անմիջապես հետո:
Ելնելով վերոգրյալից, ինչպես նաև հաշվի առնելով ահաբեկչության դեմ պայքարի հարցում միջազգային գործընկերների հետ նույն հարթության վրա գտնվելու կարևորությունը՝ ՀՀ արտաքին գործերի նախարարությունը «Միջազգային պայմանագրերի մասին» ՀՀ օրենքի 5-րդ հոդվածի հիմքով նպատակահարմար է գտնում «Ահաբեկչության կանխարգելման մասին» Եվրոպայի խորհրդի կոնվենցիան փոփոխող արձանագրության ստորագրումը (դրան միանալը): Այն համապատասխանում է ՀՀ վարած արտաքին քաղաքականությանը և ստանձնած միջազգային պարտավորություններին:
	Ընդունվել է


	7. ՀՀ գլխավոր դատախազություն
	13.05.2026թ.

	
	N 20/5-41-2026

	Դիտողություններ և առաջարկություններ չկան:
	Ընդունվել է 

	8. ՀՀ քննչական կոմիտե
	15.05.2026թ.

	
	N 01/22/187479-2026

	Դիտողություններ և առաջարկություններ չկան:
	Ընդունվել է

	9. ՀՀ վարչապետի աշխատակազմ
	15.06.2026թ.

	
	N 02/06.11/19636-2026

	«Ահաբեկչության կանխարգելման մասին» Եվրոպայի խորհրդի կոնվենցիան փոփոխող արձանագրության վերաբերյալ առարկություններ չկան: 
Միաժամանակ հայտնում եմ, որ արձանագրության հայերեն տարբերակում առկա են թարգմանության հետ կապված վրիպակներ, ինչի մասին կտեղեկացվի աշխատանքային կարգով:   
	Ընդունվել է
Նախագծի հայերեն տարբերակում կատար-վել են համապատաս-խան փոփոխություններ:



